open-index/open-wikipedia-markdown huggingface dataset:
Αναστασία (μιμάδα)

Η **Αναστασία** ήταν Βυζαντινή ηθοποιός , μιμάδα (αρσ. μίμος), και σύμφωνα με την αντίληψη της εποχής εταίρα, εφόσων όσες ασχολούνταν με θεάματα θεωρούνταν πόρνες.

Ήταν κόρη του Ακάκιου αρκτοτρόφου των πρασίνων στον Ιππόδρομο της Κωνσταντινούπολης και άγνωστης μητέρας που ήταν ηθοποιός, μιμάδα. Όταν ο πατέρας της πέθανε η μητέρα της ξαναπαντρεύτηκε και διεκδίκησε την θέση του πρώην άντρα της για τον νέο σύζυγο αλλά οι Πράσινοι αρνήθηκαν, τότε απευθύνθηκε στους Βένετους και χάρις σε ένα τέχνασμα τα κατάφερε.  Έστειλε τις τρεις κόρες της, την Αναστασία, την Κομιτώ, και την Θεοδώρα στολισμένες με λουλούδια να τους πείσουν, παρόλο που οι Πράσινοι αρνήθηκαν οι Βένετοι δέχτηκαν ίσως και από κόντρα στους πράσινους. Αργότερα η Αναστασία, και οι αδελφές της, ακολούθησαν την καριέρα της μητέρας τους και έγιναν ηθοποιοί
.
## Παραπομπές


## Πηγές
* Κοβακιώτης Κωνσταντίνος Πολύδωρου, ''Η στάση της εκκλησίας και της κοινωνίας απέναντι στα θεατρικά δρώμενα κατά την περίοδο των πρώτων αιώνων του βυζαντίου.'', σελ. 42 που διανέμεται με άδεια χρήσης: (CC BY-SA 3.0 GR), Αριστοτέλειο Πανεπιστήμιο Θεσσαλονίκης, Θεολογική Σχολή, Τμήμα Θεολογίας, 2011, ανακτήθηκε 18 Δεκεμβρίου 2018

Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Τζοβάννι Γκραντενίγκο

Ο **Τζοβάννι Γκραντενίγκο** (Ιταλικά : *Giovanni Gradenigo*, πέθανε στις 8 Αυγούστου 1356) ήταν ο 56ος Δόγης της Βενετίας (21 Απριλίου 1355 - 8 Αυγούστου 1356), την περίοδο της βασιλείας του η Δημοκρατία της Βενετίας έκλεισε ειρήνη με την Δημοκρατία της Γένοβας.
Ο Τζοβάννι Γκραντενίγκο γεννήθηκε στην Βενετία, παντρεύτηκε σε πρώτο γάμο την Ανδριάνα Μπορομέο και σε δεύτερο την Μαρίνα Καπέλλο. Πριν την εκλογή του είχε διοριστεί Ποντέστα στην Κόπερ, στην Πάντοβα, και το Τρεβίζο. Η βαθιά του πίστη στην δημοκρατία τον βοήθησαν να εκλεγεί νέος Δόγης της Βενετίας την εποχή που η φήμη της δημοκρατίας είχε τραυματιστεί βαριά μετά την εκτέλεση του προηγούμενου δόγη Μαρίνο Φαλιέρο για πραξικόπημα.

Σε δυο μήνες μετά την εκλογή του οι Βενετοί έκλεισαν ειρήνη με την Γένοβα τερματίζοντας έναν μακρόχρονο και ανεπιθύμητο πόλεμο. Πήρε πολλά μέτρα στην συνέχεια για να βελτιώσει την οικονομική κατάσταση της δημοκρατίας αλλά την επόμενη χρονιά (1356) βρέθηκε ξανά σε πόλεμο με την Ουγγαρία στην Ιταλική χερσόνησο και στην Δαλματία. Ο πόλεμος θα τελειώσει με την ανεπιθύμητη *Συνθήκη του Ζαντάρ* ανάμεσα στον Λουδοβίκο Α΄ της Ουγγαρίας και τον διάδοχο του Τζοβάννι Ντολφίν.

## Παραπομπές
 		


## Εξωτερικοί σύνδεσμοι

*Οι Δόγισσες της Βενετίας

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Τζοβάννι Ντολφίν (δόγης)

O **Τζοβάννι Ντολφίν** (Ιταλικά : *Giovanni Dolfin*, πέθανε στις 12 Ιουλίου 1361) ήταν ο 57ος Δόγης της Βενετίας (13 Αυγούστου 1356 - 12 Ιουλίου 1361). Παρά την εξαιρετική φήμη που είχε σαν στρατηγός όταν έγινε δόγης έχασε την Δαλματία, τυφλώθηκε επίσης από ένα τραύμα που δέχτηκε στην μάχη.

## Άνοδος στην εξουσία

Γεννημένος στην Βενετία καταγόταν από τις παλιότερες, πλουσιότερες και ευγενέστερες οικογένειες της πόλης, ήταν γιος του Γκρεγκόριο Ντολφίν, η οικογένεια Ντολφίν ήταν σύμμαχοι με τους Γκραντενίγκο και είχαν κοινή καταγωγή. Από την εποχή του αριστοκρατικού πραξικοπήματος (1297) οι οικογένειες Ντολφίν και Γκραντενίγκο ήταν οι επικρατέστερες για την εξουσία, προκάτοχος του Τζοβάννι Ντολφίν ήταν ο κουνιάδος του Τζοβάννι Γκραντενίγκο. Ο Τζοβάννι Ντολφίν εξελέγη Δόγης της Βενετίας την εποχή που η Δημοκρατία της Βενετίας υπερασπιζόταν το Τρεβίζο από τα Ουγγρικά στρατεύματα που είχαν αρνηθεί την ασφαλή διέλευση των εχθρών τους, ο ίδιος όμως έσπασε τον κλοιό και έφτασε στην Βενετία για την στέψη του.

## Η Συνθήκη της Ζαντάρ

Στον πόλεμο που είχε ξεσπάσει ανάμεσα στον προκάτοχο του και την Ουγγαρία ο Λουδοβίκος Α΄ της Ουγγαρίας κατέλαβε την Δαλματία και πίεζε τις αποικίες της Βενετίας να επαναστατήσουν, μετά την ήττα των Βενετών στην Νερβέζα τον Φεβρουάριο του 1358 η Δημοκρατία της Βενετίας ζήτησε ειρήνη. Ακολούθησε η *Συνθήκη του Ζαντάρ* στην οποία η Βενετία έχασε την Δαλματία, την Ζάρα και το Σπλιτ αλλά διατήρησε την ναυτική πρωτοβουλία στην Αδριατική θάλασσα αφού ο Λουδοβίκος Α΄ του υποσχέθηκε να μην δημιουργήσει δικό του στόλο. Η Πάντοβα άρχισε να απειλεί ξανά τους Βενετούς εμπόρους στον ποταμό Μπρέντα (1358 - 1359) και να τους πιέζει να σταματήσουν το εμπόριο με την Αίγυπτο. Τα γεγονότα αυτά έφεραν οικονομική κρίση στην Βενετία που τερματίστηκε μετά τον πόλεμο της Κιότζα (1382)

## Θρύλοι

Ο δόγης Τζοβάννι Ντολφίν πέθανε από την επιδημία πανώλης (1361) και τάφηκε στον Ναό των Αγίων Ιωάννου και Παύλου έναν από τους παραδοσιακούς τόπους ταφής των δόγηδων, το ταφικό του μνημείο με τα σύμβολα της οικογένειας Ντολφίν είναι ορατό και σήμερα. Το μυθιστόρημα της Ντόνα Λεόν *"Φίλοι σε υψηλές θέσεις"* (2000) διαδραματίζεται στην σύγχρονη Βενετία ανάμεσα στους σημερινούς απογόνους της Οικογένειας Ντολφίν που είναι υπερήφανοι για την καταγωγή τους από τον δόγη του 14ου αιώνα.

## Παραπομπές


## Πηγές
*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei.

## Δείτε επίσης
*Δόγηδες της Βενετίας

Κατηγορία:Δόγηδες της Βενετίας
Ντεβλέτ Μπαχτσελί

Ο **Ντεβλέτ Μπαχτσελί** () (γεννηθείς την 1η Ιανουαρίου 1948) είναι Τούρκος οικονομολόγος, πολιτικός, και πρόεδρος του κόμματος Εθνικιστικής Δράσης.
Ο Μπαχτσελί θεωρείται ο ηγέτης της διαβόητης υπερεθνικιστικής οργάνωσης των Γκρίζων Λύκων, και το κόμμα του, ο πολιτικός βραχίονας της οργάνωσης.

## Συνοπτική παρουσίαση
Έχει σπουδάσει στο Οικονομικό Πανεπιστήμιο του Γκαζί στην Άγκυρα μέχρι το 1987 και υπηρέτησε ως αντιπρόεδρος της κυβέρνησης συνασπισμού του Μπουλέντ Ετζεβίτ (1999-2002). Εκπρόσωπος της επαρχίας Οσμανίγιε, είναι βουλευτής στην Μεγάλη Εθνοσυνέλευση της Τουρκίας από τις 22 Ιουλίου 2007.

Το 1987, ο Ντεβλέτ Μπαχτσελί έγινε μέλος του εθνικιστικής παράταξης της Τουρκίας, η οποία τον Ιανουάριο του 1993 ίδρυσε τον πολιτικό φορέα της ιδεολογίας της, το  MHP. Μετά το θάνατο του ηγέτη της παράταξης Αλπαρσλάν Τουρκές, τον Ιούλιο του 1997, ανέλαβε την ηγεσία του κόμματος.

Στις γενικές εκλογές του 2007, ο Ντεβλέτ Μπαχτσελί ήταν υποψήφιος του συνδυασμού στην επαρχία Οσμανίγιε, καταφέρνοντας να εκλεγεί βουλευτής.
Το ίδιο συνέβη και στις εκλογές του 2011 .

Το 2017 υποστήριξε τις θέσεις του Προέδρου Ρετζέπ Ταγίπ Ερντογάν σε σχέση με τις συνταγματικές αλλαγές, που κατοχυρώθηκαν με το δημοψήφισμα του ίδιου έτους. Έκτοτε, η συνεργασία των δυο κομμάτων είναι στενή, μέσω του κοινού εκλογικού συνασπισμού της «Λαϊκής Συμμαχίας», και ο Μπαχτσελί έχει στηρίξει δημόσια πολλές από τις πολιτικές του σημερινού Προέδρου.

## Αμφιλεγόμενες απόψεις
Το 2015 όταν ένα  εστιατόριο Ουιγούρων δέχτηκε επίθεση από Τούρκους εθνικιστές (οι οποίοι μεταξύ άλλων επιτέθηκαν σε αρκετούς τουρίστες από τη Νότια Κορέα, θεωρώντας τους Κινέζους   ο Μπαχτσελί δικαιολόγησε τις πράξεις, αναρωτούμενος  *«Ποια είναι η διαφορά μεταξύ ενός Κορεάτη και ενός Κινέζου ούτως ή άλλως; Και οι δύο έχουν σχιστά μάτια, κάνει κάποια διαφορά;»*

Έχει επικριθεί για τους δεσμούς που διατηρεί με τον  Alaattin Çakıcı, αρχηγό εγκληματικής οργάνωσης, από τα κύρια μέλη της τουρκικής Μαφίας. Ο Μπαχτσελί, δεν δίστασε να υπερασπιστεί τον Çakıcı, ως ένθερμο Τούρκο πατριώτη, που έχει προσφέρει πολλές υπηρεσίες στο έθνος.

Έχει υποστηρίξει επανειλημμένως το ορθό της βίαιης εκδίωξης των Αρμενίων από τις ιδιαίτερες πατρίδες τους το 1915 και 1916, ως μέτρο επιβεβλημμένο, δεδομένων των συνθηκών, για την προστασία του κράτους. Έχει αρνηθεί εκτός από τη γενοκτονία των Αρμενίων, και όλες τις άλλες εκτοπίσεις ή σφαγές χριστιανικών πληθυσμών.

## Παραπομπές


Κατηγορία:Τούρκοι βουλευτές
Κατηγορία:Αρνητές της γενοκτονίας των Αρμενίων
Λορέντσο Τιέπολο

* Λορέντσο Τιέπολο (δόγης) († 1275), Δόγης της Βενετικής Δημοκρατίας από το 1268 έως τον θάνατό του
* Λορέντσο Τιέπολο (ζωγράφος) (1736 – 1776), ζωγράφος και χαράκτης
* Λορέντσο Τιέπολο (πολιτικός) (1845 – 1913), πολιτικός
Αντρέα Κονταρίνι

Ο **Αντρέα Κονταρίνι** (1300 - 5 Ιουνίου 1382) διετέλεσε Δόγης της Βενετίας (1367 - 1382) την περίοδο του Πολέμου της Κιότζα στον οποίο η Δημοκρατία της Βενετίας συγκρούστηκε με την Δημοκρατία της Γένοβας. Ο Αντρέα Κονταρίνι έμεινε γνωστός για το μεγάλο θάρρος του στην μάχη και τις προσωπικές του προσπάθειες που έσωσαν την πόλη. Σε ηλικία άνω των 70 είχε ο ίδιος την διοίκηση του Βενετσιάνικου στόλου, τον οδήγησε επιτυχώς μαζί με τον Βέττορ Πιζάνι στην *μάχη της Κιότζα*.

## Παραπομπές
 		


## Εξωτερικοί σύνδεσμοι

*Λεπτομέρειες για τον Αντρέα Κονταρίνι 

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Κατηγορία:Οικογένεια Κονταρίνι
Μικέλε Μοροζίνι

Ο **Μικέλε Μοροζίνι** (Ιταλικά : *Michele Morosini*, 1308 - 16 Οκτωβρίου 1382) ήταν Δόγης της Βενετίας για λίγους μήνες (10 Ιουνίου 1382 - 16 Οκτωβρίου 1382). Με καταγωγή από μια από τις σπουδαιότερες οικογένειες της Βενετίας ο Μικέλε Μοροζίνι ήταν πολύ πλούσιος αλλά οι απόψεις για τον ίδιο διαφέρουν. Πολλοί ιστορικοί τον βλέπουν σαν πιστό υπηρέτη της Δημοκρατίας ενώ άλλοι τον κατηγορούν ότι εκμεταλλεύτηκε τον *Πόλεμο της Κιότζα* (1378 - 1382) ανάμεσα στην Δημοκρατία της Βενετίας και την Δημοκρατία της Γένοβας για να κερδοσκοπήσει. Εξελέγη δόγης της Βενετίας μετά τον θάνατο του Αντρέα Κονταρίνι αλλά πέθανε σε λίγους μήνες από την πανώλη, τάφηκε στον Ναό Αγίων Ιωάννου και Παύλου έναν παραδοσιακό τόπο ταφής των δόγηδων. Παντρεύτηκε την Χριστίνα Κοντουλμιέρο. Ο ανδριάντας του ανηγέρθη στην εξωτερική περιφέρεια της νοτιοανατολικής συνοικίας του Πράτο ντέλα βάλλε στην Πάντοβα.

## Παραπομπές
 		


## Εξωτερικοί σύνδεσμοι

*Οι δόγισσες της Βενετίας

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Κατηγορία:Οίκος των Μοροζίνι
Πέρχτα

Η **Πέρχτα** ή **Μπέρχτα** επίσης γνωστή και ως **Περχτ** και με άλλες παραλλαγές,  ήταν κάποτε  γνωστή ως θεότητα του παγανισμού στην Άνω γερμανική και Αυστριακή περιοχή των Άλπεων. Το όνομά της σημαίνει "φωτεινό" (Παλαιά άνω γερμανικά: *beraht, bereht*, από το Πρωτο-Γερμανικό **brehtaz*) που είναι πιθανόν να σχετίζεται με το όνομα Μπέρχτενταγκ (*Berchtentag)*, δηλαδή την εορτή των Θεοφανίων. Ο Όιγκεν Μογκ παρέχει μια εναλλακτική ετυμολογία, αποδίδοντας την προέλευση του ονόματος Πέρχτα στο παλαιό γερμανικὀ ρήμα *pergan*, που σημαίνει "κρυφό" ή "καλυμμένο".

## Σημειώσεις

## Αναφορές

* Frazer, Sir James George. 1920. *Το Χρυσό Κλαδί. Μια Μελέτη στη Μαγεία και τη Θρησκεία. * IX. Μέρος 6. "Ο αποδιοπομπαίος Τράγος", σελίδες 240-243. Macmillan & Co. (Facsimili Elibron Κλασικά, 2005) . (Σε απευθείας σύνδεση). Το αρχείο ανακτήθηκε 18 Μαΐου, 2007.
* Grimm, Jacob (1882). *Deutsche Mythologie* 4ου ed. [1875]. Trans. Ο τζέιμς Stallybrass *Γκριμ Τευτονική Μυθολογία* , Τόμος 1.
* Motz, Lotte. 1984. "Το Χειμώνα Θεά", *Λαογραφία* **95**:11.
* Mogk, Eugen. Το 1907. *Germanische Mythologie*
* Müller, τον Φίλιξ και τον Ulrich. 1999. "Percht und Krampus, Kramperl und Schiach-Perchten." Wunderlich, Werner (Επιμ.): Mittelalter-Mythen 2. Dämonen-Τέρας-Fabelwesen. St. Gallen, S. 449-460. (Σε απευθείας σύνδεση, γερμανικά) Αρχείο ανακτήθηκε 18 Μαΐου, 2007.
* Natko, Ντέιβιντ. 2014. *Το τελετουργικό Εξέγερση και Κοινωνική Αναστροφή στο Alpine Αυστρία: "Επαναπροσδιορίζοντας το "Perchtenlauf" σε Σχέση με τα Αυτά. * (Σε απευθείας σύνδεση ). Το αρχείο ανακτήθηκε 01-04-2015.
* Timm, Erika. 2003. *Φράου Χόλε, Φράου Percht und verwandte Στοιχεία: 160 Jahre nach Γκριμ aus germanistischer Sicht betrachtet.*
* Ο Βάγκνερ, Ο Αλέξανδρος. 2007. *Perchtenläufe: Σάλτσμπουργκ Ειδωλολατρική Κληρονομιάς. * (Σε απευθείας σύνδεση) το Αρχείο ανακτήθηκε 18 Μαΐου, 2007.
* Waschnitius, Βίκτορ. Το 1913. *Perht, Χόλντα und verwandte Στοιχεία: ein Beitrag zur deutschen Religionsgeschichte*. Sitzungsberichte der Akademie der Wissenschaften της Βιέννης, Philosophisch-Historische Klasse.

Κατηγορία:Αλαμαννοί
Κατηγορία:Θηλυκά θρυλικά πλάσματα
Κατηγορία:Θεές
Κατηγορία:Ελβετική μυθολογία
Κατηγορία:Γερμανικός παγανισμός
Κατηγορία:Παγανισμός στην Ευρώπη
Μάρκο Κορνέρ

Ο **Μάρκο Κορνέρ** (Ιταλικά : *Marco Corner*, 1286 - 13 Ιανουαρίου 1368) ήταν ο 59ος Δόγης της Βενετίας (1365 - 1368). Την σύντομη περίοδο που κυβέρνησε η Δημοκρατία της Βενετίας έχασε τις πλουσιότερες περιοχές της από την Οθωμανική Αυτοκρατορία και την Δημοκρατία της Γένοβας. 

## Οικογένεια

Η Οικογένεια Κορνέρ ήταν από τις πλουσιότερες και ιστορικότερες οικογένειες της Βενετίας με ρίζες που έφταναν μέχρι την Ρωμαϊκή Αυτοκρατορία, είχε επίσης μεγάλες δυνατότητες να δανείζει χρήματα στην κυβέρνηση της πόλης. Η Οικογένεια Κορνάρο έβγαλε τον 17ο και τον 18ο αιώνα άλλους τρεις δόγηδες. Ο  Μάρκο Κορνέρ παντρεύτηκε σε πρώτο γάμο την Τζιοβάννα Σκροβένι από την Πάντοβα με την οποία έκανε τρεις γιους και δυο κόρες. Σε δεύτερο γάμο παντρεύτηκε μια γυναίκα χαμηλής κοινωνικής τάξης την Αικατερίνη που είχε σαν συνέπεια να βρει δυσκολίες στις προσπάθειες για την εκλογή του. Η δόγισσα Αικατερίνη ήταν απλή γυναίκα χωρίς τους τρόπους μιας δόγισσας αλλά ο Μάρκο την υπερασπίστηκε σαν καλή γυναίκα και σύζυγο. 

## Διπλωματικές αποστολές

Ο Μάρκο Κορνέρ απέκτησε μεγάλο προσωπικό πλούτο χάρη στο εμπόριο του με την Αίγυπτο, είχε ισχυρές στρατιωτικές και πολιτικές ικανότητες αφού ηγήθηκε στον στρατό της δημοκρατίας στην ξηρά και την θάλασσα. Διορίστηκε πρέσβης στον αυτοκράτορα Κάρολο Δ΄ και στον πάπα Κλήμη ΣΤ΄, διορίστηκε μέλος της Βενετσιάνικης αντιπροσωπείας στην εκλογή του αντίπαπα Ουρβανού Ε΄ στην Αβινιόν. 
Ο Μάρκο Κορνέρ βοήθησε στην καταστολή του πραξικοπήματος του προκατόχου του Μαρίνο Φαλιέρο (1355) που ήθελε να ανατρέψει το πολίτευμα και να ανακηρυχτεί πρίγκιπας της Βενετίας, γι'αυτό κάποιο διάστημα πριν την εκλογή του διετέλεσε αναπληρωτής δόγης. 

## Δόγης της Βενετίας

Με τον θάνατο του προκατόχου του Λορέντσο Κέλσι (18 Ιουλίου 1365) εξελέγη νέος Δόγης της Βενετίας παρά τις φωνές που ακούστηκαν εναντίον του για την προχωρημένη ηλικία του, την ευτελής καταγωγής σύζυγο του και τις σχέσεις του με ξένους πρίγκιπες. Σε αντίθεση με τους προκατόχους του έδειξε μεγάλο σεβασμό απέναντι στους δημοκρατικούς θεσμούς.
Τα δυόμιση χρόνια που κυβέρνησε την Βενετία δεν έγιναν σημαντικές αλλαγές, η Λέσβος, η Χίος και η Φώκαια χάθηκαν από την Γένοβα. Ο Μάρκο Σανούδο πέτυχε ωστόσο να αποκαταστήσει το εμπόριο του με την Αίγυπτο, έπεισε τον πάπα Ουρβανό Ε΄ να ακυρώσει τον αφορισμό λόγω των εμπορικών του σχέσεων με τους απίστους. Κατασκεύασε μια νέα πτέρυγα στα ανάκτορα των δόγηδων προς την πλευρά που έβλεπε στην Βασιλική του Αγίου Μάρκου.
Ο Μάρκο Κορνέρ πέθανε στις πρωινές ώρες της 13ης Ιανουαρίου 1368 και τάφηκε στον Ναό των Αγίων Ιωάννου και Παύλου.

## Παραπομπές


## Εξωτερικοί σύνδεσμοι
*Οι δόγισσες της Βενετίας

## Δείτε επίσης
*Δόγηδες της Βενετίας

Κατηγορία:Δόγηδες της Βενετίας
Μαρκο
Λορέντσο Τιέπολο (γερουσιαστής)

Ο **Λορέντσο Τιέπολο**, Κόμης, Πατρίκιος της Βενετίας (ιταλικά: *Lorenzo Tiepolo*, Βενετία, 19 Ιουλίου 1845 - Μπελλούνο, 12 Αυγούστου 1913) ήταν Ιταλός δικηγόρος και πολιτικός.
 
## Βιογραφία
Καταγόμενος από ευγενή οικογένεια η οποία έδωσε στη Βενετική Δημοκρατία δύο δόγηδες και έναν πατριάρχη, ο ίδιος ήταν αστικός δικηγόρος, ενώ, επίσης, διετέλεσε δημοτικός σύμβουλος, σύμβουλος του δημάρχου και δήμαρχος της Βενετίας για λογαριασμό του μετριοπαθούς φιλελεύθερου κόμματος. Διετέλεσε εκπρόσωπος ενώπιον της Βουλής των Αντιπροσώπων του Βασιλείου της Ιταλίας της πρώτης και τρίτης εκλογικής περιφέρειας της Βενετίας για διάστημα τεσσάρων βουλευτικών περιόδων, ενώ, στη συνέχεια, ορίστηκε ως ισόβιος γερουσιαστής το 1905. Υπήρξε μέλος της *[[Consulta Araldica]]*.

## Διακρίσεις
80px|χωρίς-πλαίσιο Ιππότης του Τάγματος του Στέμματος της Ιταλίας

80px|χωρίς-πλαίσιο Αξιωματικός του Τάγματος του Βασιλείου της Ιταλίας

80px|χωρίς-πλαίσιο Διοικητής του Τάγματος του Βασιλείου της Ιταλίας

80px|χωρίς-πλαίσιο Ιππότης του Τάγματος των Αγίων Μαυρικίου και Λαζάρου

## Παραπομπές


## Εξωτερικοί Σύνδεσμοι
*  

|-

|-

Κατηγορία:Ιταλοί δικηγόροι του 19ου αιώνα
Κατηγορία:Ιταλοί δικηγόροι του 20ού αιώνα
Κατηγορία:Ιταλοί πολιτικοί του 19ου αιώνα
Κατηγορία:Ιταλοί πολιτικοί του 20ού αιώνα
Κατηγορία:Δήμαρχοι της Ιταλίας
Κατηγορία:Γερουσιαστές της 22ης κοινοβουλευτικής περιόδου του Βασιλείου της Ιταλίας
Κατηγορία:Βουλευτές της 17ης κοινοβουλευτικής περιόδου του Βασιλείου της Ιταλίας
Κατηγορία:Βουλευτές της 18ης κοινοβουλευτικής περιόδου του Βασιλείου της Ιταλίας
Κατηγορία:Βουλευτές της 19ης κοινοβουλευτικής περιόδου του Βασιλείου της Ιταλίας
Κατηγορία:Βουλευτές της 20ής κοινοβουλευτικής περιόδου του Βασιλείου της Ιταλίας
Κατηγορία:Ιππότες του Τάγματος του Στέμματος της Ιταλίας
Κατηγορία:Αξιωματικοί του Τάγματος του Στέμματος της Ιταλίας
Κατηγορία:Ταξιάρχες του Τάγματος του Στέμματος της Ιταλίας
Κατηγορία:Ιππότες του Τάγματος των Αγίων Μαυρικίου και Λαζάρου
Ζαχαρίας (μίμος)

Ο **Ζαχαρίας** ήταν Βυζαντινός ηθοποιός, μίμος, με καταγωγή την Γάζα.

Είναι γνωστός από τον τραγικό Τιμόθεο πιθανών μαθητή του Προκόπιου. Ο Τιμόθεος αναφέρει ότι έπαιζε εκείνη την εποχή μαζί με τον αδελφό του Φίλιππο στην Κωνσταντινούπολη. Τον αναφέρει από τους καλύτερους μίμους στην αυτοκρατορία, σημείωση ότι και ο Τιμόθεος ήταν από την Γάζα. Την ίδια εποχή στην Γάζα ζούσαν πολλοί σοφιστές, το θέατρο ανθούσε, γράφονταν πολλές κωμωδίες και υπήρχε σχολή ακροάσεως και απαγγελίας. Επίσης η πόλη θεωρούνταν το φυτώριο των ακροαματικών της αυτοκρατορίας.

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Αρτίκ

Το **Αρτίκ** (αρμενικά: *Արթիկ*) είναι πόλη και αστική δημοτική κοινότητα στην επαρχία Σιράκ της Αρμενίας. Από την απογραφή του 2011, η πόλη είχε πληθυσμό 19.534 κατοίκων. Σύμφωνα με την επίσημη εκτίμηση του 2016, ο πληθυσμός του Αρτίκ είναι περίπου 18.800 κάτοικοι.

Το Αρτίκ είναι διάσημο για τους πωρόλιθούς του, κυρίως τους ροζ και κοκκινωπούς πωρόλιθους. Είναι το κύριο κέντρο παραγωγής πωρόλιθων και τραβερτίνης στην Αρμενία.

## Ετυμολογία
Σύμφωνα με μια επιγραφή του 11ου αιώνα που βρέθηκε στο μοναστήρι Λμπαταβάνκ του Αρτίκ, η πόλη ήταν γνωστή ως **Χαρτκ** (Յարդք) κατά τη διάρκεια του Μεσαίωνα. Αργότερα ήταν γνωστή ως **Αρντίκ** (Արդիկ), **Αρντίκχ** (Արդիք) και **Αρτίκ** (Արթիկ). Σύμφωνα με τους ντόπιους, το όνομα αποτελείται από 2 μέρη: το *Αρ* που προέρχεται από το *Όρος Αραγκάτς*, και το *τικ* που σημαίνει *στηρίζοντας* στα αρμενικά. Έτσι, το όνομα Αρτίκ πιθανότατα σημαίνει *στηρίζοντας στο Αραγκάτς*.

## Παραπομπές


Κατηγορία:Πόλεις της Αρμενίας
Μπιουρεγαβάν

Το **Μπιουρεγαβάν** (αρμενικά: Բյուրեղավան) είναι πόλη και αστική κοινότητα στην επαρχία Κοτάικ της Αρμενίας. Βρίσκεται 16 χιλιόμετρα βορειοανατολικά του Γερεβάν και 25 χιλιόμετρα νότια του επαρχιακού κέντρου Ραζντάν. Καλύπτει έκταση 4 τετραγωνικών χιλιομέτρων. Οι αγροτικές κοινότητες των Νουρνούς και Αρζνί σχηματίζουν τα βόρεια και νότια σύνορα της πόλης αντίστοιχα. Από την απογραφή του 2011, ο πληθυσμός της πόλης ήταν 9.513. Επί του παρόντος, η πόλη έχει πληθυσμό περίπου 8.300 κατοίκων σύμφωνα με την επίσημη εκτίμηση του 2016.

## Ετυμολογία
Το όνομα του Μπιουρεγαβάν προέρχεται από τις αρμενικές λέξεις *μπιουρέγ* (αρμενικά: բյուրեղ) που σημαίνει *γυαλί*, και *αβάν* (αρμενικά: ավան) που σημαίνει *οικισμός*.

## Παραπομπές


Κατηγορία:Πόλεις της Αρμενίας
Σουλτάνι

[δεξιά|μικρογραφία|Σουλτάνι των [Αχμέτ Γ΄ του 1703]]

Το **σουλτάνι** υπήρξε  Οθωμανικό χρυσό νόμισμα. Εκδόθηκε για πρώτη φορά κατά τη διάρκεια της βασιλείας του Μωάμεθ Β του Πορθητή ( 1451-1481) και ζύγιζε περίπου 3,45 γραμμάρια. Το σουλτάνι ήταν κλασικό Οθωμανικό χρυσό νόμισμα, επίσης, γνωστό γενικά ως **αλτίν** (χρυσός στα τουρκικά). 

## Παραπομπές


Κατηγορία:Χρυσά νομίσματα
Κατηγορία:Οικονομία της Οθωμανικής Αυτοκρατορίας
Κατηγορία:Ιστορικά νομίσματα
Ροδάθνη (μιμάδα)

Η **Ροδάθνη** (Ῥοδάνθη) ήταν Βυζαντινή ηθοποιός, μιμάδα (αρσ. μίμος), πιθανότατα έζησε τον 6ο αιώνα.

Η Ροδάθνη είναι γνωστή σήμερα από τα συγγράμματα του Αγαθία όπου φέρεται να ήταν ερωμένη του 
. Το Ροδάνθη σύμφωνα με τον Σαθά ήταν καλλιτεχνικό όνομα.

Η Ροδάθνη είχε κάποιον ζηλότυπο εραστή, τον Αγαθία ή θαυμαστή, ο οποίος την κούρεψε από ζήλια, αυτό Θεωρούνταν θεατρική ατίμωση. Έτσι η Ροδάθνη αναγκάστηκε να σταματήσει τις παραστάσεις ενώ δεν την δέχονταν ούτε η εκκλησία κουρεμένη.Μάλιστα η ατίμωση αυτή ήταν εμπνευσμένη από σκηνή κωμωδίας του Μενάδρου.

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Εθνική Οδός 102 (Ελλάδα)

Η **Εθνική Οδός 102** ή **Παραλιακή Ηγουμενίτσας-Πρέβεζας** είναι εθνική οδός στην Ελλάδα που συνδέει την Ηγουμενίτσα με την Πρέβεζα. Ξεκινάει σε διασταύρωση με την Εθνική Οδό 18, με την οποία συνδέεται αρκετές φορές και τελειώνει στην Κάτω Ρίζα, κοντά στην Πρέβεζα. Ο άξονας έχει δευτερεύουσα σημασία, αφού μέσω της Εθνικής Οδού 18 η απόσταση Ηγουμενίτσα-Πρέβεζα διανύεται σε αρκετά λιγότερο χρόνο.

## Πόλεις που περνάει η Ε.Ο. 102

* Ηγουμενίτσα
* Σύβοτα
* Πέρδικα
* Αγία
* Ανθούσα
* Πάργα
* Λύχνας
* Αμμουδιά
* Τσουκνίδα (κοινό τμήμα με Ε.Ο. 18)
* Λυγιά
* Κάτω Ρίζα

Κατηγορία:Δρόμοι στην Ήπειρο
Μανταλέι

Το **Μανταλέι** (βιρμανικά: မန္တလေး) είναι η δεύτερη μεγαλύτερη πόλη και η τελευταία βασιλική πρωτεύουσα της Μιανμάρ. Βρίσκεται 716 χλμ. βόρεια της Γιανγκόν στην ανατολική όχθη του ποταμού Ιραουάντι και η πόλη έχει πληθυσμό 1.225.553 κατοίκων (απογραφή του 2014). 

Παρά την πρόσφατη άνοδο του Νέπιντο, το Μανταλέι παραμένει το κύριο εμπορικό, εκπαιδευτικό και κέντρο υγείας της Άνω Βιρμανίας. Το Μανταλέι είναι το οικονομικό κέντρο της Άνω Βιρμανίας και θεωρείται το κέντρο της βιρμανικής κουλτούρας. Μια συνεχιζόμενη εισροή κινεζικών μεταναστών, κυρίως από το Γιουνάν, τα τελευταία 20 χρόνια, έχει αναμορφώσει την εθνοτική σύνθεση της πόλης και έχει προκαλέσει την αύξηση του εμπορίου με την Κίνα.

## Συλλογή

Mandalay-Kuthodaw-74-Stupas-gje.jpg|Kuthodaw
Mandalay-Mahamuni-20-gje.jpg|Mahamuni
Mandalay-Hill-06-Suedaufgang-gje.jpg|Mandalay Hill
Mandalay-Palast-14-gje.jpg|Παλάτι
Mandalay-Shwenandaw-08-gje.jpg|Shwenandaw
Mandalay-Shwe Inn Bin-46-Treppe-gje.jpg|Shwe Inn Bin
Mandalay-Sein Myint Tapestry-08-Stickerin-gje.jpg


## Παραπομπές


## Εξωτερικοί σύνδεσμοι
* 

Κατηγορία:Πόλεις της Μιανμάρ
Σπουδή Op. 25, No. 11 (Σοπέν)

Η **Σπουδή Op. 25, No. 11**, σε Λα ελάσσονα (**Étude Op. 25, No. 11**), γνωστή και ως **Winter Wind**, είναι μία σπουδή για πιάνο του Φρεντερίκ Σοπέν, που γράφτηκε το 1836. Δημοσιεύτηκε για πρώτη φορά το 1837, μαζί με τις υπόλοιπες Σπουδές Op.25., σε Γαλλία, Γερμανία και Αγγλία. Η πρώτη έκδοση αυτή ανέφερε ότι το κομμάτι ήταν γραμμένο σε 4/4, όμως στο χειρόγραφο και στη γερμανική έκδοση ήταν σε 2/2. Τα πρώτα τέσσερα μέτρα προστέθηκαν στη σπουδή, λίγο πριν την πρώτη έκδοση, κατόπιν συμβουλής του φίλου του Σοπέν, Τσαρλς Α. Χόφμαν, στα οποία κιόλας αναδεικνύεται και το βασικό μελωδικό θέμα της σπουδής. Η συγκεκριμένη σπουδή θεωρείται μία από τις δυσκολότερες του Σοπέν, καθώς κι ένα από τα πιο απαιτητικά κομμάτια γενικά, βάσει της κλίμακας δυσκολίας του Henle. 

## Παραπομπές


## Εξωτερικοί σύνδεσμοι
* Ανάλυση της Σπουδής στο Chopin: the poet of the piano

Κατηγορία:Συνθέσεις του 1836
Κατηγορία:Συνθέσεις σε Λα ελάσσονα
25 011
Μαρί-Λοράνς Γιούνγκφλαϊς

Η **Μαρί-Λόρενς Γιουνγκφλάις** (γενν. 7 Οκτωβρίου 1990) είναι Γερμανίδα αθλήτρια του άλματος εις ύψους. Κατέκτησε την 4η θέση στο Παγκόσμιο Πρωτάθλημα Στίβου 2017, ενώ κατέκτησε το χάλκινο μετάλλιο στο Ευρωπαϊκό Πρωτάθλημα Στίβου 2018, το πρώτο της μετάλλιο σε μεγάλο πρωτάθλημα.

Ο πατέρας της είναι από τη Μαρτινίκα, ενώ η μητέρα της Γερμανίδα. Όταν η Γιουνγκφλάις ήταν 6 ετών, μετακόμισε στο Φράιμπουργκ.

Έχει ατομικά ρεκόρ 2,00 μέτρα στον ανοικτό στίβο (2016) και 1,97 μέτρα στον κλειστό στίβο (2014).

## Παραπομπές


Κατηγορία:Γερμανοί αθλητές του στίβου
Κατηγορία:Άλτες του ύψους
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Ευθυμίδης

[thumb|right|280px|Εξοπλισμός του [Έκτορας|Έκτορα. Αμφορέας τύπου Α. ύψος 60,5 εκ.. Μουσείο του Μονάχου. Ο Έκτορας εξοπλίζεται για τη μάχη, ενώ τον παρακολουθούν ο Πρίαμος και η Εκάβη.]]

Ο **Ευθυμίδης** ήταν αρχαίος Αθηναίος αγγειοπλάστης και ζωγράφος αγγείων, που έζησε τον 5 αιώνα π.Χ. Ήταν γιος του γλύπτη Πολλία και ακολουθούσε τον ερυθρόμορφο αττικό ρυθμό. Τα έργα του που διασώθηκαν είναι μόνο πέντε. Αριστούργημά του θεωρείται ο αμφορέας που εικονίζει την αρπαγή της Κορώνης από το Θησέα. Ήταν σύγχρονος του αγγειογράφου Ευφρόνιου με τον οποίον διατηρούσε φιλικές σχέσεις, παράλληλα όμως τον ανταγωνιζόταν υποστηρίζοντας ότι είναι καλύτερος από αυτόν.

## Εξωτερικοί σύνδεσμοι
* Ο Αθηναίος ζωγράφος και αγγειογράφος Ευθυμίδης
* Αρχαία ελληνική αγγειογραφία

Κατηγορία:Αρχαίοι Έλληνες αγγειογράφοι
Κατηγορία:Αρχαίοι Αθηναίοι
Κατηγορία:Ερυθρόμορφος ρυθμός
Ολλανδικό δημοψήφισμα (2018)

Ένα **συμβουλευτικό δημοψήφισμα** για τις Υπηρεσίες Πληροφοριών και Ασφάλειας (Πράξη 2017) πραγματοποιήθηκε στην **[[Ολλανδία]]** στις 21 Μαρτίου 2018, παράλληλα με τις δημοτικές εκλογές. Ήταν το δεύτερο δημοψήφισμα, που διενεργήθηκε υπό την Πράξη του Ολλανδικού Συμβουλευτικού Δημοψηφίσματος έπειτα από το δημοψήφισμα για τη συμφωνία ένωσης Ουκρανίας-ΕΕ.

Η πλειονότητα των ψηφοφόρων (49,44%) ψήφισαν κατά του νόμου, με αποτέλεσμα την απόρριψη. Η προσέλευση των ψηφοφόρων ήταν σε ποσοστό 51,5%, πάνω από το όριο του 30% για την επικύρωση του αποτελέσματος. Αν και το ίδιο το δημοψήφισμα ήταν μη δεσμευτική, ο πρωθυπουργός Μαρκ Ρούτεark  είχε υποσχεθεί να ληφθεί υπόψη η αρνητική ψήφος πριν το δημοψήφισμα.

## Αποτελέσματα
δεξιά|μικρογραφία|282x282εσ|Αποτελέσματα ανά επαρχία

## Παραπομπές


Ολλανδι
2018
Βουλευτικές εκλογές στο Τουρκμενιστάν (2018)

**Βουλευτικές εκλογές** διεξήχθησαν στο Τουρκμενιστάν στις 25 Μαρτίου του 2018, παράλληλα με τις τοπικές εκλογές.

## Εκλογικό σύστημα
Τα 125 μέλη της Συνέλευσης εξελέγησαν σε μονοεδρικές εκλογικές περιφέρειες με το πλειοψηφικό σύστημα.

## Εκστρατεία
Συνολικά 284 υποψήφιοι έλαβαν μέρος στις εκλογές. Εξ αυτών οι 117 ήταν από το Δημοκρατικό Κόμμα, 28 από το Αγροτικό Κόμμα, 23 από το Κόμμα των Βιομηχάνων και Επιχειρηματιών και 116 ως ανεξάρτητοι.

## Αποτελέσματα

## Παραπομπές


2018
Τουρκμενισταν
Ρικάρντο Κουτσιόλα

Ο **Ρικάρντο Κουτσιόλα** (ιταλικά: Riccardo Cucciolla), (Μπάρι, 5 Σεπτεμβρίου 1924 - Ρώμη, 17 Σεπτεμβρίου 1999), ήταν Ιταλός ηθοποιός του κινηματογράφου. Από το 1953 μεχρι το 1999 ο Κουτσιόλα επαίξε σε 60 κινηματογραφικές ταινίες. Είχε κερδίσει το βραβείο καλυτέρου ηθοποιού στο Φεστιβάλ των Καννών το 1971 για τον ρόλο του στην ταινία Σάκο και Βαντσέτι.
## Φιλμογραφία
* *[[Good Folk's Sunday]]* (1953) - Cesco
* *[[I Vitelloni]]* (1953) 
* *[[Il seduttore]]* (1954) 
* *Il piccolo vetraio* (1955) 
* *[[Rascel-Fifì]]* (1957) 
* *[[Silver Spoon Set]]* (1960) 
* *[[Love in Rome]]* (1960) 
* *[[Primitive Love]]* (1964) 
* *[[Attack and Retreat]]* (1964) 
* *[[La bugiarda]]* (1965)
* *[[Grand Slam]]* (1967)
* *[[The Seven Cervi Brothers]]* (1968) 
* *[[Bandits in Rome]]* (1968) 
* *La rivoluzione sessuale* (1968)
* *[[Una sull'altra]]* (1969) 
* *[[Giacomo Casanova: Childhood and Adolescence]]* (1969) 
* *[[Σάκκο και Βαντσέτι (ταινία)|Σάκο και Βαντσέτι]]* (1971)
* *[[The Case Is Closed, Forget It]]* (1971) 
* *[[We Are All in Temporary Liberty]]* (1971) 
* *[[The Sicilian Checkmate]]* (1972) 
* *[[Un apprezzato professionista di sicuro avvenire]]* (1972)
* *[[Ο αστυνόμος (ταινία)|Ο Μπάτσος]]* (1972)  
* *[[The Assassination of Matteotti]]* (1973) 
* *[[No, The Case Is Happily Resolved]]* (1973) 
* *[[Paolo il caldo]]* (1973) 
* *24 ore... non un minuto di più* (1973) 
* *[[The Sensual Man]]* (1974) 
* *[[The Visitor]]* (1974)
* *[[Μπορσαλίνο και Σία]]* (1974) 
* *[[Rabid Dogs]]* (1974) 
* *[[The Last Day of School Before Christmas]]* (1975) 
* *[[Faccia di spia|C.I.A. Secret Story]]* (1975)
* *l pleut sur Santiago* (1975) 
* *Il fratello* (1975)
* *La linea del fiume* (1976) 
* *[[Take All of Me]]* (1976) 
* *[[Meet Him and Die]]* (1976) 
* *[[Antonio Gramsci: The Days of Prison]]* (1977)

## Παραπομπές

## Εξωτερικοί σύνδεσμοι
* Ο 

Κατηγορία:Ιταλοί ηθοποιοί κινηματογράφου
Υπέρβιος

Στην αρχαία ελληνική μυθολογία με το όνομα **Υπέρβιος**, που ετυμολογείται από τις λέξεις *υπέρ* και *βία*, και εννοεί τον υπέρτερο σε δύναμη, είναι γνωστά τα παρακάτω πέντε πρόσωπα:

# Γιος του Οίνοπα, υπερασπιστής των Θηβών κατά των Επτά, ορισμένος από τον Ετεοκλή στην άμυνα της πύλης στην οποία επιτιθέμενος ήταν ο Ιππομέδοντας. Ο Υπέρβιος είχε τη μορφή του Δία ζωγραφισμένη στην ασπίδα του.
# Γιος του Αιγύπτου (ο ένας από τους πενήντα Αιγυπτιάδες), που πήρε ως σύζυγό του τη Δαναΐδα Κελαινώ (ή την Ευφήμη), η οποία τον σκότωσε κατά την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις αδελφές της.
# Γιος του Άρεως, ο πρώτος άνθρωπος κατά τον μύθο που σκότωσε ζώο.
# Αθηναίος, αδελφός του Αγρόλα ή του Ευρυάλου. Οι δύο αδελφοί θρυλείται ότι επινόησαν το κτίσιμο με τούβλα και έκτισαν τα πρώτα σπίτια με τούβλα στην Αθήνα. Επίσης, ότι έκτισαν το τείχος γύρω από την Ακρόπολη των Αθηνών, καθώς αναφέρει ο Παυσανίας (*[[Ελλάδος περιήγησις]]*, 1.28.3).
# Κορίνθιος τεχνίτης, ο οποίος κατά την παράδοση εφεύρε τον τροχό του αγγειοπλάστη.

## Παραπομπές


Κατηγορία:Πρόσωπα της ελληνικής μυθολογίας
Κατηγορία:Μυθολογία της αρχαίας Θήβας
Κατηγορία:Παιδιά του Άρη
Λυσιάνασσα

Στην ελληνική μυθολογία με το όνομα **Λυσιάνασσα** είναι γνωστά τα παρακάτω τέσσερα πρόσωπα:

# Μία από τις Νηρηίδες.
# Θυγατέρα του Επάφου και της Μέμφιδος ή της Κασσιόπης. Γιος αυτής της Λυσιάνασσας και του Ποσειδώνα ήταν ο Βούσιρις, βάναυσος βασιλιάς της Αιγύπτου που σκοτώθηκε από τον Ηρακλή. Η πιθανή αδελφή της Λυσιάνασσας, η Λιβύη, γέννησε επίσης δύο γιους του Ποσειδώνα, τους δίδυμους Αγήνορα και Βήλο.
# Θυγατέρα του βασιλιά Πριάμου.
# Θυγατέρα του βασιλιά Πολύβου της Σικυώνας, ο οποίος την πάντρεψε με τον Ταλαό, βασιλιά του Άργους. Αυτή η Λυσιάνασσα αναφέρεται συνήθως ως Λυσιμάχη.

## Παραπομπές


Κατηγορία:Πρόσωπα της ελληνικής μυθολογίας
Πέδρο Πάμπλο Κουτσίνσκι

Ο **Πέδρο Πάμπλο Κουτσίνσκι** (*Pedro Pablo Kuczynski*, περισσότερο γνωστός απλώς ως **PPK**,  3 Οκτωβρίου 1938-) είναι Περουβιανός οικονομολόγος και πολιτικός, ο οποίος υπηρέτησε ως ο 66ος πρόεδρος του Περού από τις 28 Ιουλίου 2016 ως τις 23 Μαρτίου 2018. Έγινε πρόεδρος μετά την νίκη του στις προεδρικές εκλογές του 2016 νικώντας την Κέικο Φουχιμόρι στον δεύτερο γύρο. Από το 2005 ως το 2006 ήταν πρωθυπουργός του Περού.

## Σταδιοδρομία
Γεννημένος στη Λίμα από Πολωνο-Εβραίο πατέρα και Ελβετίδα μητέρα, ο Κουτσίνσκι εργάστηκε στις ΗΠΑ προτού ασχοληθεί με την πολιτική. Κατείχε θέσεις σε αμφότερα την Παγκόσμια Τράπεζα και το Διεθνές Νομισματικό Ταμείο προτού διοριστεί γενικός διευθυντής της Κεντρικής Αποθεματικής Τράπεζας του Περού. Αργότερα χρημάτισε υπουργός Ενέργειας και Ορυκτών Πόρων στις αρχές της δεκαετίας του '80 επί προεδρίας του Φερνάντο Μπελαούντε Τέρι και ως υπουργός Οικονομίας και Οικονομικών και πρωθυπουργός επί προεδρίας Αλεχάντρο Τολέδο τη δεκαετία του 2000  Ήταν υποψήφιος στις προεδρικές εκλογές του 2011, και ήρθε 3ος. 

Εξελέγη πρόεδρος με οριακή διαφορά στον δεύτερο γύρο των εκλογών του 2016. Ορκίστηκε πρόεδρος στις 28 Ιουλίου 2016.

Ο Κουτσίνσκι κατηγορήθηκε ότι είπε ψέματα για το αν έλαβε μίζες από την βραζιλιάνικη κατασκευαστική εταιρεία Odebrecht, με αποτέλεσμα να ξεκινήσουν διαδικασίες από το Κογκρέσο για την καθαίρεσή του. Ωστόσο, δεν συμπληρώθηκαν οι απαιτούμενες ψήφοι. 

Τα σκάνδαλα συνεχίστηκαν με αποκορύφωμα την αποκάλυψη βίντεο με φερόμενες εικόνες στις οποίες ο πρόεδρος εξαγόραζε ψήφους, με αποτέλεσμα ο ίδιος ο Κουτσίνσκι να παραιτηθεί στις 21 Μαρτίου 2018. Τον διαδέχθηκε στην προεδρία ο Πρώτος Αντιπρόεδρος, Μαρτίν Βισκάρα.

Την περίοδο της προεδρίας του, σύζυγός του ήταν η αμερικανίδα Νάνσι Λάνγκε.

## Παραπομπές


Κατηγορία:Πρόεδροι  του Περού
Κατηγορία:Πρωθυπουργοί του Περού
Υλονόμη

[μικρογραφία|Κενταυρίνα, Ρωμαϊκό ψηφιδωτό δαπέδου στο [Εθνικό Μουσείο Μπάρντο,Τύνιδα,Τυνησία, 2ος αιώνας μ.Χ.]]
Η **Υλονόμη** στην ελληνική μυθολογία ήταν ένας θηλυκός Κένταυρος. Η Υλονόμη ήταν παρούσα στη μάχη μεταξύ των Λαπιθών και των Κενταύρων, στην οποία πληγώθηκε θανάσιμα από ακόντιο ο πολυαγαπημένος σύζυγός της, ο Κένταυρος Κύλλαρος και πέθανε στα χέρια της. Απογοητευμένη τότε η Υλονόμη αυτοκτόνησε πέφτοντας πάνω στο ίδιο ακόντιο για να τον συναντήσει στον άλλο κόσμο.

Στο επεισόδιο αυτό των ερωτευμένων Κενταύρων με την *«ιδανικά αμοιβαία σχέση»*, αναφέρεται εκτενώς ο Λατίνος ποιητής Οβίδιος στην αφήγηση της Κενταυρομαχίας από τον Νέστορα στο έργο του *[[Μεταμορφώσεις]]* (βιβλίο 12). Ο Οβίδιος υπαινίσσεται δύο διδακτικά ποιήματα, το *[[De rerum natura]]* του Λουκρητίου και το δικό του *Ars Amatoria* (III). Στη σχέση Κύλλαρου-Υλονόμης εξερευνά την ίδια την υβριδικότητα, περιγράφοντας τις σχέσεις και τους *«πιθανούς συνδυασμούς ενός αριθμού ζευγών εννοιολογικών αντιθέτων: φύση και πολιτισμός. άνθρωπος και ζώο, αρσενικό και θηλυκό, έρωτας και πόλεμος, καθώς και τις αντιθετικές αξίες της λυρικής-ελεγειακής και της [[Έπος|επικής ποιήσεως]]»*.

## Παραπομπές


## Πηγές
* 

Υλονομη
Ε - Ιστορικά (περιοδικό)

Το «**Ε – Ιστορικά**» ήταν ένθετο περιοδικό που εξέδιδε η εφημερίδα Ελευθεροτυπία από το Νοέμβριο του  1999 έως το 2007. Το περιοδικό στο οποίο αρθρογραφούσαν, μεταξύ άλλων, οι Φαίδων Μαλιγκούδης (1941 - 2016) και Νίκος Βαρδιάμπασης (1947 - 2018), κυκλοφόρησε και σε τόμους (των δέκα τευχών) για διευκόλυνση των αναγνωστών  

## Παραπομπές


Ιστορικα Ε
Αντόνιο Βενιέρ

Ο **Αντόνιο Βενιέρ** (1330 – 23 Νοεμβρίου 1400) ήταν Δόγης της Βενετίας (1382 - 23 Νοεμβρίου 1400). Τάφηκε στον Ναό Αγίων Ιωάννου και Παύλου, τόπο ταφής των τελευταίων 25 δόγηδων της Βενετίας μετά τον 15ο αιώνα. Παντρεύτηκε την Αγνή.

## Παραπομπές
 		


## Εξωτερικοί σύνδεσμοι

*Οι δόγισσες της Βενετίας

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Κατηγορία:Οικογένεια Βενιέρ
Κρασνοντάρ (αποσαφήνιση)

Ο όρος **Κρασνοντάρ** μπορεί να αναφέρεται στα παρακάτω:

* Κρασνοντάρ, πόλη στη νότια Ρωσία.
* Κράι Κρασνοντάρ, κράι της Ρωσίας με πρωτεύουσα την ομώνυμη πόλη.
Μικέλε Στένο

Ο **Μικέλε Στένο** (, βενετσιάνικα: *Michiel Sten*, εξελληνισμένο όνομα: *Μιχαήλ Στένος*· Βενετία, 1331 - 26 Δεκεμβρίου 1413) ήταν Βενετός πολιτικός που διετέλεσε 63ος Δόγης της Βενετίας (1 Δεκεμβρίου 1400 - 26 Δεκεμβρίου 1413). Άν και δεν καταγόταν από ιδιαίτερα πλούσια οικογένεια στην νεότητα του έμεινε γνωστός για την ακολασία του, ο ίδιος και μια ομάδα νεαρών βεβήλωσαν τον θρόνο του δόγη Μαρίνο Φαλιέρο με απρεπή συνθήματα για τον ίδιο και την σύζυγο του Αλουίκια Γκραντενίγκο. Σε μεγαλύτερη ηλικία υπηρέτησε επιτυχώς την Δημοκρατία της Βενετίας ως διπλωμάτης. 

## Δόγης της Βενετίας

Η εκλογή του στην θέση του δόγη (1400) ήταν μια συμβιβαστική επιλογή αφού δεν υπήρχαν άλλες. Με την άνοδο του άρχισε να ντύνεται προκλητικά όπως ο Λορέντσο Κέλσι που είχε μείνει γνωστός για την κομψότητα των φορεμάτων του. Ο ίδιος είχε ωστόσο σημαντικές στρατιωτικές επιτυχίες απέναντι στην Πάντοβα και τον Κύριο της Φραντσέσκο ντε Καρρέρα, η Βενετία επεκτάθηκε σημαντικά στην Ιταλική χερσόνησο. Την εποχή του Σχίσματος υποστήριξε τον αντίπαπα Αλέξανδρο Ε΄.

Τα τελευταία χρόνια της ζωής του ήταν ηλικιωμένος και ασθενής, τάφηκε στον Ναό Αγίων Ιωάννου και Παύλου παραδοσιακό τόπο ταφής των δόγηδων μετά τον 15ο αιώνα, τον διαδέχθηκε ο Τομμάζο Μοτσενίγκο. Ο Μικέλε Στένο υμνήθηκε από τον Γιοχάνες Τσικόνια στο ποίημα του *"Βενετία, μεγάλη αφθονία"* σχετικά με την κατάκτηση της Πάντοβας, το ποίημα τονίζει την αγαμία του.

## Παραπομπές
 		


## Εξωτερικοί σύνδεσμοι

*Οι δόγισσες της Βενετίας

## Δείτε επίσης
*Δόγηδες της Βενετίας

Κατηγορία:Δόγηδες της Βενετίας
Γκρίντσινγκ

Το **Γκρίντσινγκ** *()* είναι συνοικία της Βιέννης που βρίσκεται στο Ντέμπλινγκ (*Döbling*), το 19ο δημοτικό διαμέρισμα της πόλης. Ως το 1892 ήταν ένα γραφικό χωριό και αποτελούσε αυτόνομη κοινότητα.

## Ιστορικά στοιχεία
Η ρίζα του ονόματος είναι γερμανική και σημαίνει "οι άνθρωποι που ανήκουν σε κάποιον που ονομάζεται Grinzo". Πρώτη φορά η ονομασία Γκρίντσινγκ εμφανίζεται περί το 1114 μ.Χ. ως "Γκρίντσιγκαν".

## Οικονομία
Παραδοσιακά η οικονομία του Γκρίντσινγκ στηριζόταν στην αμπελοκαλλιέργεια και την υλοτομία. Τον 19ο αιώνα στο 23% της γης καλλιεργούσαν αμπέλια και το 45% ήταν δασική έκταση. Δευτερεύοντα ρόλο στην οικονομική ανάπτυξη έπαιξε η γεωργία, ενώ κάποιες δεκαετίες του 19ου αιώνα λειτούργησε και ένα ζυθοποιείο.

## Τουρισμός
Σήμερα το Γκρίντσιγκ είναι τουριστικός προορισμός για όσους ταξιδεύουν στην πρωτεύουσα της Αυστρίας. Οι τουρίστες επισκέπτονται τις χαρακτηριστικές βιεννέζικες κρασοταβέρνες με το παραδοσιακό φαγητό, ψητό χοιρινό με πατάτες και ξινολάχανο, καθώς και τη φολκλορική μουσική, στην οποία κυριαρχεί το ακορντεόν. Η απόσταση απο το κέντρο της Βιέννης είναι 20 λεπτά με το τραμ.
### Αξιοθέατα
Στο κέντρο του χωριού βρίσκεται η ενοριακή εκκλησία Kaasgrabenkirche, η οποία χτίστηκε το 1909-10 σε γοτθικό ρυθμό.

## Παραπομπές


Κατηγορία:Βιέννη
Τομμάζο Μοτσενίγκο

Ο **Τομμάζο Μοτσενίγκο** (Ιταλικά : *Tommaso Mocenigo*, 1343 - 1423), μέλος της Οικογένειας Μοτσενίγκο ήταν ο 64ος Δόγης της Βενετίας (1414 - 1423).

## Πρώτα χρόνια

Διοίκησε τον Σταυροφορικό στόλο στην καταστροφική για τους δυτικούς Μάχη της Νικόπολης (1396) και κέρδισε μια σειρά από μάχες απέναντι στην Δημοκρατία της Γένοβας στην διάρκεια των Πολέμων της Κιότζα (1378 - 1381). Την περίοδο 1402-1403 διετέλεσε Μπάιλος του Νεγκρεπόντε (Εύβοια) ως αντικαταστάτης του Αντρέα Μπέμπο. Ο Αντρέα Μπέμπο είχε μετακινηθεί στην προσωρινά κατακτημένη από τους Βενετούς Αθήνα, τον πολιορκούσε ο Αντώνιος Α΄ Ατσαγιόλι, διεκδικούσε το Δουκάτο των Αθηνών ως γιος του πρώτου Δούκα από την Φλωρεντία Νέριο Α΄ Ατσαγιόλι.

## Δόγης της Βενετίας

Εξελέγη δόγης την εποχή που ήταν απεσταλμένος των Βενετών στην Κρεμόνα (1414), δραπέτευσε αμέσως από την πόλη από φόβο μήπως αιχμαλωτιστεί από τον τύραννο Γκαμπρίνο Φοντόλο. Έκανε ειρήνη με τον Τούρκο σουλτάνο άλλα όταν ξέσπασαν ξανά εχθροπραξίες ο στόλος του ηττήθηκε στην Χερσόνησο της Καλλίπολης. Την περίοδο της ηγεμονίας του ο πατριάρχης της Ακυληία Λουδοβίκος του Τεκ προχώρησε σε συμμαχία εναντίον της Βενετίας με τον αυτοκράτορα Σιγισμόνδο. 

## Στρατιωτικές επιτυχίες

Η Δημοκρατία της Βενετίας κάτω από διπλή απειλή προχώρησε την διετία 1419 - 1420 σε αμυντικές επιθέσεις, κατέλαβε την Ούντινε, την Σιβιντάλ, την Φέλτρε, την Μπελούνο και το μεγαλύτερο τμήμα της επαρχίας Φρίουλι από το πατριαρχείο της Ακυληία. Στην ειρήνη που ακολούθησε στην συνέχεια με την Ουγγαρία τα περισσότερα εδάφη του πατριαρχείου πήγαν στην Βενετία. Ο Τομμάζο Μοτσενίγκο βοήθησε σημαντικά το εμπόριο, ανακατασκεύασε τα ανάκτορα των δόγηδων και την βιβλιοθήκη. Πέθανε σε ηλικία 80 ετών ύστερα από μακρόχρονη ασθένεια και τάφηκε στον Ναό Αγίων Ιωάννου και Παύλου, παραδοσιακό τόπο ταφής των δόγηδων από τον 15ο αιώνα.

## Δείτε επίσης

*Δόγηδες της Βενετίας

## Παραπομπές



## Πηγές

*Hopf, Carlo (1856). Dissertazione documentata sulla storia di Karystos nell'isola di Negroponte, 1205–1470

Κατηγορία:Δόγηδες της Βενετίας
Κατηγορία:Δούκες της Κρήτης
Κατηγορία:Οικογένεια Μοτσενίγκο
Γειτονιά

Η **γειτονιά** ορίζεται χωρικά ως γεωγραφική οντότητα μέσα σε μία κατοικημένη περιοχή (πόλη, κωμόπολη, χωριό). 

Η αστική κοινωνιολογία έχει ακόμη έναν υποτιμέα που ονομάζεται κοινωνιολογία γειτονιάς που υποστηρίζει τη μελέτη των τοπικών κοινοτήτων και την ποικιλομορφία των αστικών γειτονιών.

Η επιτυχής δράση γειτονιάς συχνά απαιτεί λίγες εξειδικευμένες τεχνικές δεξιότητες, και συχνά ελάχιστα ή καθόλου χρήματα. Η ενέργεια μπορεί να απαιτήσει μια επένδυση χρόνου, αλλά το κόστος υλικού είναι συχνά χαμηλό. Παραδείγματος χάριν η τοπική κοινωνία  μπορεί να συμβάλει στο οι δρόμοι να είναι καθαρότεροι.
Μπλούζα

μικρογραφία|μπλούζα
Η **μπλούζα** είναι υφασμάτινο ένδυμα. Παραδοσιακά έχει κοντό μανίκι και στρογγυλή λαιμόκοψη. Τα μπλουζάκια είναι γενικά κατασκευασμένα από ένα ελαστικό, ελαφρύ και φθηνό ύφασμα και είναι εύκολο να καθαριστούν.

Συνήθως είναι κατασκευασμένη από βαμβακερό κλωστοϋφαντουργικό προϊόν σε πλεκτό ύφασμα, έχει μια ευδιάκριτα εύκαμπτη υφή σε σύγκριση με τα πουκάμισα. Η κατασκευή τους έχει γίνει πολύ αυτοματοποιημένη και μπορεί να περιλαμβάνει κοπή υφάσματος με λέιζερ.

## Εξωτερικοί σύνδεσμοι
* 
* 

Κατηγορία:Ένδυση
Πολιτεία Τσιν

Η **πολιτεία Τσιν** (ချင်းပြည်နယ်, chinbyinè) είναι μία από τις 15 διοικητικές διαιρέσεις στη Μιανμάρ. Στην απογραφή του πληθυσμού είχε πληθυσμό 478.801 κατοίκων και έκταση 36.018,90 τ.χλμ. 

## Γεωγραφία
[thumb|left|[Χάκχα, πρωτεύουσα της πολιτείας Τσιν.]]
Η πολιτεία Τσιν βρίσκεται στη Δυτική Μιανμάρ. Συνορεύει στα Ανατολικά με τις περιφέρειες Σαγκάινγκ και Μαγκουέι, καθώς και με την πολιτεία Ραχίν στα νότια. Στα δυτικά συνορεύει με την Ινδία και το Μπανγκλαντές. Η πολιτεία Τσιν καλύπτει έκταση 36.018,9 τ.χλμ. Πρωτεύουσα είναι η Χάκχα με υψόμετρο 1.867 μέτρων, ενώ το 2005 είχε σχεδόν 20.000 κατοίκους.

## Διοικητικές διαιρέσεις
Η πολιτεία χωρίζεται σε τρεις επαρχία: τις Χάκχα, Φάλαμ και Μίντατ.

## Θρησκεία
Σύμφωνα με την Απογραφή της Μιανμάρ του 2014, οι Χριστιανοί, που συγκροτούν το 85,4% του πληθυσμού της Πολιτείας Τσιν, αποτελούν τη μεγαλύτερη θρησκευτική κοινότητα εκεί. Οι μειονοτικές θρησκευτικές κοινότητες περιλαμβάνουν Βουδιστές (13%), Μουσουλμάνους (0,1%), Ινδουιστές (0%) και Ανιμιστές (0,4%), συμπεριλαμβανομένων των οπαδών του Πάου Τσιν Χάου, οι οποίοι αποτελούν συλλογικά τον υπόλοιπο πληθυσμό της Πολιτείας Τσιν. Το 1,1% του πληθυσμού απαριθμούσε την έλλειψη θρησκείας, άλλες θρησκείες ή δεν απαριθμήθηκε με άλλο τρόπο. Η Πολιτεία Τσιν είναι η μόνη πολιτεία στη Μιανμάρ με πλειοψηφικό χριστιανικό πληθυσμό.

## Παραπομπές


Κατηγορία:Γεωγραφία της Μιανμάρ
Κομιτώ

Η **Κομιτώ** ήταν Βυζαντινή ηθοποιός, μιμάδα, ήταν κόρη του Ακακία και η μεγαλύτερη αδελφή της Θεοδώρας και της Αναστασίας. Μέσω της Θεοδώρας, η Κόμιτώ ήταν κουνιάδα του αυτοκράτορα του Ιουστινιανού Α΄. Η μυστική ιστορία του Προκόπιου είναι η κύρια πηγή γι' αυτήν. Η Κομιτώ αναφέρεται επίσης από τον Ιωάννη Μαλάλα, τον Θεοφάνη τον Ομολογητή και τον Γεώργιο Κεδρηνό.

Ο πατέρας της, ο Ακάκιος, ήταν αρκτοτρόφος της Πράσινης φατρίας του ιπποδρόμου στην Κωνσταντινούπολη. Η μητέρα της, το όνομα της οποίας δεν έχει καταγραφεί, ήταν χορεύτρια και ηθοποιός. Μετά το θάνατο του πατέρα της, ήταν επτά ετών τότε,  η μητέρα της έφερε τα παιδιά της στολισμένα με λουλούδια στον ιππόδρομο και τα παρουσίασε ως βοηθούς της στο πλήθος. Οι περισσότερες πληροφορίες από αυτό το παλαιότερο μέρος της ζωής της προέρχονται από τη μυστική ιστορία του Προκοπίου, που δημοσιεύτηκε μετά θάνατον. Οι κριτικοί του Προκοπίου (του οποίου το έργο αποκαλύπτει έναν άνθρωπο που είναι σοβαρά απογοητευμένος με τους ηγέτες του) απέρριψαν το έργο του ως μια πολύ προκατειλημμένη πηγή, αλλά δεν μπόρεσαν να αμφισβητήσουν μερικά από τα γεγονότα.

Ο Προκόπιος αφηγείται για την Κομιτώ όταν πέθανε ο πατέρας της η μητέρα της ξαναπαντρεύτηκε και διεκδίκησε την θέση του πρώην συζύγου της για τον νέο σύζυγο, αλλά ο Αστερίσιος υπεύθυνος των Πρασίνων, με δωροδοκία από άλλον αρνήθηκε. Ο σύγχρονος ιστορικός Τζέιμς Άλλαν Έβανς (James Allan Evans), επισημαίνει ότι τα θεάματα με ζώα εμφανίζονταν μεταξύ των αγώνων αρμάτων. Η θέση του εκπαιδευτή ζώων για τις διάφορες παρατάξεις συχνά περνούσε από τον πατέρα στον γιο. Αλλά ο Ακάκιος δεν άφησε κανένα γιο και ο δεύτερος σύζυγος της χήρας του είχε μια ασθενέστατη αξίωση για τη θέση του. Συνεχίζει ο Προκόπιος ότι τότε οι Βένετοι πρόσφεραν την δική τους θέση στον πατριό της Κομιτώ.

Όταν οι τρεις αδελφές έφθασαν στην ηλικία των κοριτσιών, η μητέρα τους τις έβαλε στην τοπική σκηνή . Μάλιστα η Κομιτώ έγινε μία από τις κορυφαίες ηθοποιούς της εποχής της.

Ο Ιωάννης Μαλάλας καταγράφει ότι η Κομιτώ παντρεύτηκε τον στρατηγό Σίττα το 528. Ο γάμος καταγράφεται επίσης από τον Θεοφάνη και τον Κεδρηνό οι Σίττας και Κομιτώ πιθανολογήται ότι είναι οι γονείς της Σοφίας, που διαδέχτηκε τη Θεοδώρα ως βυζαντινή αυτοκράτειρα, η Σοφία καταγράφεται ως ανιψιά της Θεοδώρας

## Πηγές
*  Baker, G.P.. Justinian: The Last Roman Emperor. Cooper Square Press, 2002 (1-2, 53, 290, 334). Print.
* 

Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Σάξον Ουίνστον Χολτ

**Ο Σάξον Ουίνστον Χολτ** (25 Μαρτίου 1871 – 31 Μαρτίου 1940), είναι ένας Δημοκράτης, ο οποίος υπηρέτησε ως μέλος της Γερουσίας της Βιρτζίνιας και ως την 24ος αναπληρωτής Κυβερνήτης της Βιρτζίνιας από το 1938 μέχρι το 1940.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί πολιτικοί
Ekushey Television

Το **Ekushey Television** (επίσης γνωστό ως ETV) () είναι ιδιωτικό δορυφορικό τηλεοπτικό κανάλι στο Μπαγκλαντές. Εδρεύει στο Καουράν Μπαζάρ στη Ντάκα. Είναι το πρώτο ιδιωτικό τηλεοπτικό κανάλι του Μπανγκλαντές που μεταδίδει εθνικές και διεθνείς ειδήσεις στο Μπαγκλαντές. Ξ επίσημη μετάδοση ξεκίνησε στις 14 Απριλίου 2000.

Το 2011, το Ekushey έγινε το πρώτο κανάλι που μεταδίδει όλο το περιεχόμενο του στο διαδίκτυο για τηλεθεατές σε όλο τον κόσμο, μέσα από την επίσημη ιστοσελίδα της. Το κανάλι θεωρείται ως το πιο δημοφιλές τηλεοπτικό κανάλι στο Μπαγκλαντές, λόγω των ειδήσεων και άλλων καινοτόμων προγραμμάτων.

## Ιστορία
[δεξιά|μικρογραφία| Η έδρα του Ekushey Television στο Καουράν Μπαζάρ της [Ντάκα.]]
Ξεκίνησε τον Απρίλιο του 2000 ως το πρώτο ιδιωτικό τηλεοπτικό κανάλι της χώρας. Τότε κάλυπτε το μισό πληθυσμό της χώρας και έγινε το πιο δημοφιλές κανάλι, προσφέροντας ποιοτικά ρογράμματα.

Το κανάλι μεταδίδει και μερικές πρωτοποριακές εκπομπές για τα δεδομένα της χώρας, όπως η Μουκτοχαμπόρ, στην οποία παιδιά θα ανακοίνωναν της ειδήσεις με κοινωνική σημασία. Το πενήντα τοις εκατό της ομάδας νέων ήταν από μη προνομιούχες οικογένειες.

Το ETV έπαιξε ζωτικό ρόλο στην προώθηση ταλαντούχων νέων καλλιτεχνών, ενώ οι καινοτόμες ιδέες και η δέσμευση για ποιοτικά προγράμματα έδωσε τεράστια δημοτικότητα στο κανάλι σε σύντομο χρονικό διάστημα.

Μετά την λειτουργία για δύο χρόνια, στις 29 Αυγούστου 2002 το κανάλι έκλεισε και τέσσερα διευθυντικά στελέχη στερήθηκαν των αδειών εργασίας τους. Ωστόσο, η άδεια συνέχισης του καναλιού χορηγήθηκε στις 14 Απριλίου 2005. Η δορυφορική μετάδοση ξεκίνησε την 1 Δεκεμβρίου 2006, σε δοκιμαστική βάση. Η επίσημη δορυφορική μετάδοση ξεκίνησε στις 29 Μαρτίου 2007 και άρχισε την 24ωρη μετάδοση την 1 Ιουνίου. Σημερινός πρόεδρος του ETV είναι ο Μοχάμεντ Σαϊφούλ Αλάμ.

Μεταδίδει εκπομπές συζητήσεων, δραματικές σειρές, ειδήσεις (και παιδικές), ειδικευμένες εκπομπές, ντοκιμαντέρ, παραστάσεις για παιδιά και άλλα προγράμματα.

## Άλλα προγράμματα
Το ETV μεταδίδει επίσης μια ειδική ζώνη για επιχειρηματικές ειδήσεις από τις 10:00 έως τις 14:30, κατά τη διάρκεια των ωρών διαπραγμάτευσης του Χρηματιστηρίου της Ντάκα με ενημερώσεις σε πραγματικό χρόνο, ζωντανές συζητήσεις και έκτακτες ειδήσεις. Είναι το πρώτο κανάλι της χώρας που μεταδίδει τα σχετικά προγράμματα.

## Δείτε επίσης

*Κατάλογος τηλεοπτικών σταθμών στο Μπαγκλαντές

## Παραπομπές


## Εξωτερικοί σύνδεσμοι

* Επίσημη Ιστοσελίδα
* Ekushey TV Web
* 

Κατηγορία:Τηλεπικοινωνίες στο Μπανγκλαντές
Ιάιτζαν

Η **Ιάιτζαν** (Ἰάϊτζαν) ήταν Βυζαντινή πόλη και ισχυρό φρούριο αταύτιστη σήμερα που είναι γνωστή από τον Κριτόβουλο τον Ίμβριο. Βρισκόταν στη χώρα των Δαλματών και των Βόστρων στις σημερινές Κροατία και Σλοβενία.

Η πόλη αναφέρεται κατά τον 15ο αιώνα όταν την πολιόρκησε αποτυχημένα δύο φορές ο Οθωμανός Σουλτάνος. Θεωρούνταν από τα ισχυρότερα Βυζαντινά φρούρια των Βαλκανίων. Είχε ισχυρή οχύρωση, κανόνια, καταπέλτες και βαριά οπλισμένους στρατιώτες για την υπεράσπιση της.

## Παραπομπές


Κατηγορία:Οικισμοί της Βυζαντινής Αυτοκρατορίας
Κατηγορία:Βυζαντινά κάστρα
Σογούτη

Η **Σογούτη** ήταν Βυζαντινή πόλη, αταύτιστη σήμερα, που είναι γνωστή από τον Λαόνικο Χαλκοκονδύλη. Βρισκόταν στη Μικρά Ασία και την Μυσία.

Η πόλη απείχε 250 στάδια από τον Εύξεινο Πόντο και την χαρακτηρίζει ευδαίμων, πλούσια. Από την πόλη διέρχεται ο ποταμός Σογούτης εδώ, στην ευρύτερη περιοχή, πρωτοκατοίκησαν οι Οθωμανοί όταν έφτασαν στην Μικρά Ασία. Σημείωση ότι ο λαός των Οθωμανών λεγόταν τότε Σογούτ, άγνωστο αν ήταν άλλο το όνομα της Βυζαντινής πόλης και το «Σογούτη» του Χαλκοκονδύλη προέρχεται από αυτούς.

## Παραπομπές


Κατηγορία:Οικισμοί της Βυζαντινής Αυτοκρατορίας‎